Kantoris 04

"Kantoris 04" (saīsināti "K—04") ir latviešu šlāgermūzikas grupa, kas ir dibināta 1989. gadā Valmierā. Tās sastāvā ir dziedātājs Harijs Joniškāns, taustiņinstrumentālists Armands Trambickis, basģitārists Aivars Jakubovičs un bundzinieks Igors Vītols.

 Vēsture 
"Kantoris 04" izveidota 1989. gadā Valmierā, apvienojot mūziķus no grupām "Saime", "Pieci" un "Otrā puse". Tās nosaukums radies sākotnējās mēģinājumu atrašanās vietas dēļ: pirmie mēģinājumi notikuši Valmieras gāzes kantorī, savukārt gāzes avārijas telefons bija 04, un grupā ir četri dalībnieki.

Sākotnēji grupa spēlēja producenta piedāvātus vācu šlāgerus, kas bija nekvalitatīvi iztulkoti, tāpēc H. Joniškāns dziesmu tekstus pārveidoja veiksmīgāk. 20. gadsimta 90. gados grupa pārsvarā spēlēja populāras melodijas, bet patlaban skaņdarbus sacer paši.

1998. gadā grupa tika nominēta Latvijas mūzikas ierakstu gada balvai kategorijā "Šlāgeru mūzikas albums" (1997).

Grupas dalībniekiem mūzika nav pamatdarbs: H. Joniškāns strādā par būvdarbu vadītāju, A.Trambickis ikdienā ir Valmieras kultūras nama tehniķis, A. Jakubovičs — celtnieks, bet I. Vītols — skaņu režisors. 

 Dalībnieki 

 Harijs Joniškāns — balss
 Armands Trambickis — taustiņinstrumenti
 Aivars Jakubovičs — basģitāra
 Igors Vītols — bungas

 Atsauces 

Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:Latvijas šlāgermūzikas grupas
Kategorija:Valmiera